हिंदी में बात करना चाहती थीं सायरा; सिंगर ने कहा- हिंदी नहीं तमिल में बात करो
Bollywood Legendary Music Composer AR Rahman Asks His Wife To Speak In Tamil In Award Ceremony. दिग्गज म्यूजिक कंपोजर ए.आर रहमान हाल ही में एक अवॉर्ड शो में वाइफ सहित पहुंचे थे। इस अवॉर्ड शो रहमान और उनकी वाइफ सायरा को स्टेज पर बुलाया गया
दिग्गज म्यूजिक कंपोजर और सिंगर ए.आर रहमान हाल ही में एक अवॉर्ड शो में वाइफ के साथ पहुंचे थे। इस अवॉर्ड शो में रहमान और उनकी वाइफ सायरा को स्टेज पर बुलाया गया। शो होस्ट कर रहे एंकर ने सायरा से रहमान की सिंगिंग के बारे में कुछ बोलने को कहा। सायरा ने हिंदी में अपनी बात रखनी शुरू की।
तभी रहमान ने उन्हें बीच में टोकते हुए कहा कि हिंदी नहीं तमिल में बात करो। सायरा ने ऑडियंस से कहा कि उन्हें तमिल अच्छी तरह नहीं आती है इसलिए बोलने में कोई गलती हुई तो वो माफी चाहती हैं। ये वीडियो सोशल मीडिया पर तेजी से वायरल हो रहा है।
सायरा ने कहा- माफ करें मैं तमिल नहीं बोल सकती
ए.आर. रहमान ने जब सायरा को तमिल बोलने के लिए कहा तो सायरा ने आंखें बंद कर ली और कहा, 'हे भगवान, क्षमा करें, मैं फ्लूएंट तमिल नहीं बोल सकती। मैं बहुत ज्यादा खुश हूं, क्योंकि मुझे इनकी (रहमान) की आवाज से प्यार हो गया है। इनकी वॉयस मेरी पसंदीदा है।'
सायरा से पहले रहमान ने तमिल में बोलते हुए कहा, ' मैं अपने इंटरव्यूज कभी नहीं देखता हूं लेकिन ये (सायरा) हमेशा उन्हें देखती रहती हैं। शायद इसलिए क्योंकि इन्हें मेरी आवाज से काफी ज्यादा प्यार है।' बता दें कि ए.आर. रहमान ने 1995 में सायरा बानो से शादी की थी। वे तीन बच्चों- खतीजा, रहीमा और अमीन के माता-पिता हैं।
हमेशा से तमिल को लेकर वोकल रहे हैं रहमान
ए.आर. रहमान हमेशा से तमिल भाषा को लेकर काफी ज्यादा वोकल रहे हैं। 2021 में अपनी फिल्म 99 सॉन्ग्स के ट्रेलर और ऑडियो लॉन्च इवेंट के लिए वे चेन्नई गए थे। उनके साथ फिल्म के एक्टर एहान भट भी मौजूद थे। इस इवेंट के दौरान एंकर ने जब हिंदी में दोनों का स्वागत किया था, तो रहमान एंकर की ओर देखकर कर बोले- हिंदी ! इतना कहकर वे स्टेज से नीचे उतर गए थे।
जब ये वीडियो सोशल मीडिया पर वायरल हुआ तो रहमान को काफी ट्रोलिंग का सामना करना पड़ा था। बाद में उन्होंने सफाई देते हुए कहा कि वहां तमिल सॉन्ग लॉन्च होने वाला था। वहां ऑडियंस भी तमिलियन ही थी इसलिए मैंने एंकर से हिंदी के बजाय तमिल में बात करने को कहा था।
अमित शाह को बातों-बातों में दिया था जवाब
रहमान ने पिछले साल गृह मंत्री अमित शाह के एक स्टेटमेंट का बातों-बातों में जवाब दिया था। दरअसल अमित शाह बार-बार अपने भाषणों में एक भाषा-एक राष्ट्र की बात करते आते हैं। साउथ से जुड़े फिल्म स्टार कई मौकों पर उनकी आलोचना भी कर चुके हैं।
पिछले साल रहमान ने अमित शाह के बयान का जवाब देते हुए अंग्रेजी भाषा के महत्व के बारे में बात की थी। रहमान ने कहा कि इंग्लिश एक ग्लोबल भाषा है और ये बैरियर्स को तोड़ने में भी मदद करती है। वहीं उन्होंने एक पोस्ट करके लिखा था कि तमिल एक भाषा नहीं है बल्कि उनकी पहचान और अस्तित्व है।
